Diari Oficial de la Generalitat Valenciana


Sumari del DOGV 3245, del 19-05-1998 (1998/3338)

Informació pública de l'aprovació de les bases per a cobrir en propietat una plaça de subaltern del Servei de Cultura, Joventut, Educació i Esports de la plantilla de personal laboral.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3245

Data del DOGV
:   19-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3338


Data del document
:   07-04-1998

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * concurs administratiu
    * administració local

Informació pública de l'aprovació de les bases per a cobrir en propietat una plaça de subaltern del Servei de Cultura, Joventut, Educació i Esports de la plantilla de personal laboral. [1998/M3338]
  
El Ple de l'Ajuntament, en sessió del dia 31 de març de 1998, aprovà les bases que han de regir els processos selectius per a la provisió de diversos llocs de treball.
  
Havent-se aprovat l'oferta d'ocupació pública per a 1998, per acord plenari de data 24 de febrer de 1998, i figurant com a vacant una plaça de subaltern del Servei de Cultura, Educació, Joventut i Esports, de la plantilla de personal laboral, i de conformitat amb el dictamen de la Comisió Informativa d'Administració i Recursos Humans, el Ple per 13 vots a favor i 8 en contra, acorda:
  
Aprovar les bases específiques que regiran el procés selectiu per a la provisió d'una plaça de subaltern del Servei de Cultura, Educació, Joventut i Esports, de la plantilla de personal laboral, en els termes que consten en l'expedient.
  
Per al que no disposen les presents bases s'aplicaran, amb criteri subsidiari, les bases generals de l'Ajuntament d'Aldaia publicades en el Butlletí Oficial de la Província de 13 de juny de 1995.
  
Aldaia, 7 d'abril de 1998.- L'alcaldessa: Desemparats Navarro i Pròsper.
  
Bases específiques que han de regir el procés selectiu d'un lloc de subaltern del Servei de Cultura, Educació, Joventut i Esports de la plantilla de personal laboral.
  
Denominació: subaltern.
  
Servei: Cultura, Educació, Joventut i Esports.
  
Nombre de places: una.
  
Naturalesa: laboral.
  
Classificació: grup E.
  
Retribucions: segons conveni.
  
Titulació exigida: certificat d'escolaritat o equivalent.
  
Formació addicional: no se n'estableix.
  
Dedicació: 100%.
  
Sistema selectiu: concurs oposició lliure.
  
Drets d'examen: 1.200 pessetes (segons l'article 18 de la Llei 66/1997, de 30 de desembre, de Mesures Fiscals, Administratives i de l'Ordre Social)
  
Assessors especialistes tribunal: els establirà oportunament el tribunal.
  
Fase prèvia. Obligatòria i eliminatoria.
  
Abans de començar les proves de coneixement del temari es practicarà un exercici o prova psicotècnica aptitudinal i de personalitat, amb la qualificació d'apte o no apte.
  
Fase d'oposició:
  
Exercicis obligatoris i eliminatoris.
  
Primer exercici: tipus test.
  
Consistirà en la contestació d'un qüestionari de 75 preguntes alternatives vertader-fals, que tractaran sobre el temari annex, en un temps màxim d'una hora.
  
Segon exercici: preguntes breus.
  
Consistirà en la contestació per escrit de 10 preguntes breus que proposarà el tribunal del grup II (matèries específiques) del temari annex, en un temp màxim d'una hora.
  
Tercer exercici: casos pràctics.
  
Consistirà a desenvolupar un o diversos casos pràctics que proposarà el tribunal d'acord amb el grup II (matèries específiques) del temari annex, en un temps màxim de dues hores.
  
Posteriorment es procedirà a la lectura pública de l'exercici pels aspirants, on el tribunal podrà preguntar sobre els casos, per tal de verificar els itineraris resolutoris triats pels aspirants. S'hi valoraran la claretat d'idees, la facilitat d'expressió verbal i el coneixement sobre els casos exposats.
  
Exercici obligatori i no eliminatori.
  
Quart exercici: valencià.
  
Consistirà en la traducció d'un text del valencià al castellà i un altre del castellà al valencià proposat pel tribunal. La durada d'aquest exercici serà d'una hora. Posteriorment el tribunal mantindrà una entrevista en valencià per tal d'avaluar el coneixement oral.
  
Fase de concurs:
  
Finalitzada la fase d'oposició es procedirà a realitzar el concurs entre els aspirants que hagen superat les proves. La valoració del concurs s'atendrà als apartats de mèrits que s'indiquen amb la qualificació màxima obtenible en cadascun d'aquests. Aquestos es corresponen, quant al seu número d'identificació i manera de quantificació, amb allò disposat en l'apartat 9.2.4 de les bases generals (Butlletí Oficial de la Província número 139 del 31 de juny de 1995)
  
Apartat de mèrits Puntuació màxima obtenible
  
I. Experiència 3 punts
  
II.Treballs desenvolupats 1 punt
  
V Curs, jornades i seminaris 3 punts
  
VI. Coneixements de valencià 3 punts
  
La qualificació màxima obtenible no podrà superar els 10 punts.
  
Qualificació dels exercicis:
  
El primer, segon i tercer exercicis seran qualificats de 0 a 10 punts, respectivament. L'aspirant que no obtinga la puntuació mínima de 5 punts quedarà automàticament eliminat.
  
El quart exercici serà qualificat de 0 a 2 punts.
  
La qualificació definitiva serà la suma de les qualificacions obtingudes en tots els exercicis.
  
El nombre d'aspirants que podran ser declarats aprovats, ordenats per ordre decreixent de puntuació, no podrà superar el nombre de vacants convocades.
  
Temari:
  
Grup I. Matèries comunes
  
Tema 1. La Constitució espanyola de 1978. Drets i deures fonamentals dels espanyols.
  
Tema 2. L'organització territorial de l'estat. El municipi. L'organització municipal. Órgans de govern municipals. Funcionament. Competències.
  
Tema 3. El personal al servei de l'administració local. Drets i deures.
  
Grup II. Matèries específiques
  
Tema 4. Funcions i obligacions genèriques d'un subaltern de centres municipals. Manteniment de l'edifici. Mobiliari i material que hi existeixen.
  
Tema 5. El servei d'atenció al públic. Atenció al ciutadà. La comunicació.
  
Tema 6. Activitats bàsiques en el manteniment i conservació d'una instal·lació municipal: Calefacció, refrigeració, prevenció d'incendis, il·luminació i insonorització.
  
Tema 7. La Casa de la Música d'Aldaia: estructura, organització i funcionament.
  
Tema 8. Interrelació i organització de les entitades musicals que comparteixen un edifici musical. L'entitades musicals d'Aldaia.
  
Tema 9. Les activitats pròpies d'una instal·lació musical. La programació musical. La música com a oci i activitat educativa.